Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 359/12/5507	Námestovo, 27.6.2014
EEČ : 2-41-88-2014

U Z N E S E N I E

Trestná vec:	obvinený XXXXX a spol.  
Prečin:	v bode 1/  prečin krádeže podľa § 212 odsek 2 písmeno a Trestného zákona  spáchaný  v spolupáchateľstve podľa § 20  Trestného zákonav bode 2/ a 3/ pokračujúci prečin krádeže podľa § 212 odsek 2 písmeno a Trestného zákona,  spáchaný  v štádiu pokusu podľa § 14 ods. 1 Trestného zákona, spáchaný  v spolupáchateľstve podľa § 20  Trestného zákona

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 8.4.2013, spisová značka Pv 359/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1/ dňa 13. 05. 2012 v obci XXXXX v čase okolo 20:00 hodiny, po vzájomnej dohode ml. XXXXX spoločne s ml.XXXXX a maloletým XXXXX, XXXXX  vyliezli na strechu a cez drevenú okenicu, z ktorej XXXXX odstránil kovovú závoru, vošli do podkrovia chaty, z ktorej odcudzili ruksak zn. Deuter, jedno čelové svietidlo zn. Sencor, sadu tridsaťštyri dielnu GOLA kľúčov zn. Tesco, nabíjačku tuškových batérií zn. SANYO, štyri batérie zn. Enloop, jedny kombinované kliešte zn. IKEA, tzv. francúzsky kľúč "6" - 150mm zn. IKEA, štyri kuchynské nože zn. Scanpan so stojanom, sadu kuchynského príboru zn. Scanpan, akumulátorový skrutkovač zn. Fildmann s príslušenstvom, LED svietidlo zn. Sencor a predĺžovaciu šnúru zn. Philups na 220 V na osem zástrčiek, čím spôsobili škodu vo výške 201,17,-€,

2/ dňa 15. 05. 2012 v obci XXXXX, v čase okolo 16:00 hodiny, po vzájomnej dohode, maloletý XXXXX, XXXXX dával pozor v okolí rekreačnej chaty číslo XXXXX, počas toho ako ml. XXXXX spoločne s ml. XXXXX, XXXXX vyliezli na strechu a cez drevenú okenicu, z ktorej odstránili kovovú závoru, vošli do podkrovia chaty, následne kvôli neznámemu zvuku, ktorý ich vyrušil z chaty utiekli,

3/ v dňoch 16. 05. 2012 až 17. 05. 2012 v obci XXXXX, v čase okolo 16:00 hodiny, po vzájomnej dohode ml. XXXXX spoločne s ml. XXXXX, XXXXX vyliezli na strechu rekreačnej chaty číslo 655 a cez drevenú okenicu, z ktorej odstránili kovovú závoru, vošli do podkrovia chaty, z ktorej následne odcudzili Hifi vežu zn. Panasonic SA-PM02 s výrobným číslom LG1LE002025 spolu s dvoma reproduktormi s výrobným číslom JP1KA019470, vypiľovaciu pílu zn. Jig Saw 350 W a elektronickú „pestúnku“ Philips, čím spôosobili škodu vo výške 66,18,- €

Uznesením prokurátora Okresnej prokuratúry Námestovo zo dňa 8.4.2013, spisová značka Pv 359/12/5507, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry v Námestove uznesením sp. zn. Pv 359/12/5507 zo dňa 08. 04. 2013 podľa § 216 ods. 1 Trestného poriadku podmienečne zastavil trestné stíhanie obvinených mladistvých XXXXX, XXXXX a XXXXX pre v bode 1/  prečin krádeže podľa § 212 odsek 2 písmeno a Trestného zákona  spáchaný  v spolupáchateľstve podľa § 20  Trestného zákonav bode 2/ a 3/ pokračujúci prečin krádeže podľa § 212 odsek 2 písmeno a Trestného zákona,  spáchaný  v štádiu pokusu podľa § 14 ods. 1 Trestného zákona, spáchaný  v spolupáchateľstve podľa § 20  Trestného zákona. 

	Podľa § 216 ods. 2 Trestného poriadku bola obvineným určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t.j. dňa 30. 04. 2013.

	Po uplynutí skúšobnej doby bol vyžiadaný na obvinených mladistvých XXXXX, XXXXX a XXXXX odpis z registra trestov, správa z Okresného úradu Námestovo, odbor všeobecnej vnútornej správy, správy o povesti z obce XXXXX, správa z Obvodného oddelenia PZ Tvrdošín, správa z Okresného riaditeľstva PZ Dolný Kubín a  správa z Úradu práce, sociálnych vecí a rodiny Námestovo, oddelenie sociálnoprávnej ochrany detí a sociálnej kurately na menovaných, pričom bolo zistené, že obvinení neboli počas plynutia skúšobnej doby súdom trestaní, ani priestupkovo riešení a škodu spôsobenú trestným činom nahradili. Zo správy o povesti zaslanej z miesta bydliska, ako aj z  Úradu práce, sociálnych vecí a rodiny Námestovo, oddelenie sociálnoprávnej ochrany detí a sociálnej kurately, taktiež nevyplývajú na obvinených žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči nim. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Na základe všetkých vyššie popísaných skutočností som dospel k záveru, že obvinení v skúšobnej dobe viedli riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor